《句曲山迎真送真词二章 其二 送真》
元代·袁桷

妙颜朝回宝衣解，乘龙高驼赋遄迈。山中老人年送迎，一酌寒泉过玉瀣。

翠气纷霏森孔盖，挟以流铃光繂繂。帝子高歌归去来，白月追云送飞佩。

作者简介：（1266—1327）庆元路鄞县人，字伯长，号清容居士。举茂才异等，起为丽泽书院山长。成宗大德初，荐授翰林国史院检阅官。进郊祀十议，礼官推其博，多采用之。升应奉翰林文字、同知制诰，兼国史院编修官。请购求辽、金、宋三史遗书。英宗至治元年，官翰林侍讲学士。泰定帝泰定初辞归。桷在词林，朝廷制册、勋臣碑铭，多出其手。卒谥文清。著有《易说》、《春秋说》、《延祐四明志》、《清容居士集》。